
                      GRAD ZAGREB

GRADSKA ČETVRT TREŠNJEVKA – SJEVER

                 Vijeće Mjesnog odbora 

                    Antun Mihanović
Klasa: 026-02/21-002/1543
Urbroj: 251-06-11-1601-21-6
Zagreb, 16. rujan 2021.

Z A P I S N I K

sa 5. sjednice Vijeća Mjesnog odbora Antun Mihanović, održane 16. rujna 2021. godine, s početkom u 19.00 sati u prostorijama Mjesnog odbora Antun Mihanović, Drenovačka cesta 4.

Nazočni članovi Vijeća Mjesnog odbora: Nataša Bijelić, Matea Munitić Mihovilović, Sandra Ježić, Vlatka Urban, Stela Prislan Fujs, Maruša Biliško Gagulić.
Nenazočni članovi Vijeća Mjesnog odbora: Matko Boršić.
Ostali nazočni: djelatnica Gradskog ureda za mjesnu samoupravu, Područnog odsjeka Trešnjevka-sjever: Daniela Urban, stručni referent

Potpredsjednica Vijeća Mjesnog odbora utvrđuje da je na sjednici prisutno 6 od ukupno 7  članova Vijeća, te da Vijeće može pravovaljano raspravljati i odlučivati.

Potpredsjednica Vijeća daje zapisnik sa 4. sjednice na verifikaciju. Otvara raspravu, zaključuje raspravu. Budući da nema primjedaba na zapisnik, potpredsjednica Vijeća daje isti na glasovanje, te konstatira da je zapisnik sa 4. sjednice prihvaćen JEDNOGLASNO.
Potpredsjednica daje na glasovanje predloženi 

D n e v n i   r e d

1. Izvješće Mandatnog povjerenstva 
2. Prijedlog zaključka o mirovanju mandata članici vijeća i verifikaciji mandata zamjenici članice Vijeća
3. Polaganje prisege
4. Prijedlog Zaključka za davanje mišljenja sukladno članku 86. Statuta Grada Zagreba na: 
· Prijedlog odluke o izmjenama i dopunama Odluke o nerazvrstanim cestama
5. Pitanja, prijedlozi i obavijesti

koji je prihvaćen JEDNOGLASNO.
Ad 1. Izvješće Mandatnog povjerenstva 
Predsjednica Mandatnog povjerenstva Matea Munitić Mihovilović podnijela je Izvješće o mirovanju mandata članici Vijeća Mjesnog odbora Antun Mihanović i verifikaciji mandata zamjenici članice Vijeća Mjesnog odbora Antun Mihanović.
.

Predsjednica Mandatnog povjerenstva Matea Munitić Mihovilović predlaže Zaključak o prihvaćanju Izvješća o  stavljanju mandata u mirovanje članici Vijeća Mjesnog odbora Antun Mihanović  Gordani Brozović i verifikaciji mandata zamjenici članice Vijeća Mjesnog odbora Antun Mihanović  Steli Prislan Fujs.

Ad. 2. Prijedlog zaključka o mirovanju mandata članici vijeća i verifikaciji mandata zamjenici članice Vijeća

Potpredsjednica izvješćuje o temi rasprave.

Potpredsjednica otvara raspravu, u kojoj sudjeluju svi članovi.

Potpredsjednica zaključuje raspravu i daje na glasovanje prijedlog zaključka.

Vijeće Mjesnog odbora JEDNOGLASNO donosi

Z A K LJ U Č A K

(u privitku)

AD.3. Polaganje prisege

Stela Prislan Fujs je položila prisegu i time postala punopravni član Vijeća Mjesnog odbora „Antun Mihanović“.

Nakon polaganja prisege prisutni su vijećnici čestitali  novoj članici Vijeća Steli Prislan Fujs.
Ad. 4. Prijedlog Zaključka za davanje mišljenja sukladno članku 86. Statuta Grada Zagreba na: 

· Prijedlog odluke o izmjenama i dopunama Odluke o nerazvrstanim cestama 

Potpredsjednica izvješćuje o temi rasprave.

Potpredsjednica otvara raspravu, u kojoj sudjeluju svi članovi.

Potpredsjednica zaključuje raspravu i daje na glasovanje prijedlog zaključka.

Vijeće Mjesnog odbora JEDNOGLASNO donosi

Z A K LJ U Č A K

(u privitku)

Ad. 5. Pitanja, prijedlozi i obavijesti

Potpredsjednica izvješćuje nazočne o koordinacijskom sastanku s Predsjednikom Vijeća Gradske četvrti sjever i predsjednicima Vijeća Mjesnih odbora na kojem se raspravljalo o komunalnim aktivnostima.
Predsjednik Vijeća Gradske četvrti napominje kako je plan da se do kraja godine dio sredstava za promociju mjesnih odbora prebaci na održavanje.

Nadalje, Predsjednik Vijeća Gradske četvrti pojašnjava da Vijeća Mjesnih odbora ne donose odluke vezane za prometnu problematiku, već se svi upiti i  prijedlozi upućuju Vijeću gradske četvrti.
Potpredsjednica obavještava da će se na sljedećoj sjednici Vijeće Mjesnog odbora Antun Mihanović raspravljati o dodjeli Odobrenja za korištenje prostora korisnicima Mjesnog odbora.

Budući da više nije bilo pitanja, prijedloga i obavijesti potpredsjednica Vijeća zaključuje sjednicu.

Sjednica završena u 20.30. sati.
        Zabilježila:                                                                                             Predsjednik
                                                                                                                Vijeća Mjesnog odbora

Matea Munitić Mihovilović                                                                    Antun Mihanović








                  Matko Boršić, v.r.
